**Shiitake** (latin: *Lentinula edodes*) (fra japansk シイタケ eller 椎茸) er en trevoksende matsopp som opprinnelig kommer fra Øst-Asia. Den vokser særlig vilt i Kina og Japan. Shiitake regnes for å være den mest populære matsoppen etter sjampinjong.

Dyrking av shiitake
-------------------

Kina står for mesteparten av verdens produksjon av shiitake. I 2003 dekket de 91% av verdensmakedet. En stor del av produksjonen i Kina går til eksport av både fersk og tørket sopp.
Shiitake dyrkes ved at stammer av eik kuttes til stokker med lengde på rundt en meter. Disse stables så opp rundt hverandre. Det blir borret ca 20 hull i hver som fylles med treplugger innsatt med shiitakesporer. Dette gjøres om våren. Neste vår vil man få den første avlingen av shiitake. Stokkene vil fortsette å produser sopp i fem til sju år. Man kan også dyrke shiitake i en blanding av sagflis og kli. Dette er særlig vanlig i USA.

Tørket shiitake
---------------

Tørket shiitake  Foto: Susan Slater 
Det er vanlig å tørke shiitake. I Japan er forbruket av tørket shiitake høyere enn forbruket av fersk shiitake. Tørkingen forsterker konsentrasjonen av umami i soppen.
I tidliger tider ble shiitake stor sett soltørket, og av og til tørket i huler som var oppvarmet av bål. I dag legges den ferske soppen side om side på store brett som settes inn i stativer for så plasseres i store tørkeskap for selve tørkingen. Tørket shiitake bør oppbevares tørt, mørkt og kjølig i en luftet beholder. Før bruk må tørket shiitake bløtes slik som for eksempel tørkede erter eller linser må. Bløting gjøres ved å legge tørket sopp i en bolle med vann som så vidt dekker soppen og la stå til den er myknet. Vannet som blir til over etter bløting kan også brukes i matlaging.

Referanser
----------

1. ↑  Bama (udatert). «Shiitake». Besøkt 24. september 2016.
2. ↑  Barney, Danny L. (udatert). «Growing Mushrooms Commercially — Risks and Opportunities» (PDF). *University of Idaho Department of Plant, Soil, and Entomological Sciences*: 2.
3. 1 2  Royse, Daniel J. (2009). «Cultivation of Shiitake on Natural and Synthetic Logs». *The Pennsylvania State University 2009*. Arkivert fra originalen 27. september 2016. Besøkt 24. september 2016.
4. 1 2  Takahashi, Yukiko (red.) (2009). *Dashi and Umami: The heart of Japanese cuisine*. London: Eat-Japan / Cross Media Ltd. s. 109. ISBN 1-897701-93-4.
5. ↑  Mujumdar, Arun S. (red.) (2007). *Handbook of Industrial Drying, Third Edition*. Boca Raton, Florida: CRC Press, Taylor & Francis Group. s. 660-661. ISBN 978-1-57444-668-5.

Eksterne lenker
---------------

* (en) *shiitake* i Encyclopedia of Life Rediger på Wikidata

* (en) *shiitake* i Global Biodiversity Information Facility Rediger på Wikidata

* (no) *shiitake* hos Artsdatabanken Rediger på Wikidata

* (sv) *shiitake* hos Dyntaxa Rediger på Wikidata

* (en) *shiitake* hos Index Fungorum Rediger på Wikidata

* (en) *shiitake* hos MycoBank Rediger på Wikidata

* (en) *shiitake* hos NCBI Rediger på Wikidata

* (en) *Kategori:Lentinula edodes* – bilder, video eller lyd på Wikimedia Commons Rediger på Wikidata

* (en) *Lentinula edodes* – galleri av bilder, video eller lyd på Wikimedia Commons Rediger på Wikidata

* *Lentinula edodes* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |